**Blake Tollison Shelton** (lahir 18 Jun 1976) merupakan penyanyi, komposer dan personaliti televisyen Amerika. Beliau turut dikenali sebagai juri dan jurulatih bagi rancangan realiti nyanyian, The Voice.

Biografi
--------

Shelton telah dilahirkan di Ada, Oklahoma, oleh Dorothy, pemilik salun kecantikan, dan Richard Shelton, jurujual kereta terpakai. Shelton telah memulakan bidang nyanyian sejak kecil lagi dan pada usia 12 tahun, beliau telah diajar bermain gitar oleh bapa saudaranya. Ketika berusia 15 tahun, beliau telah mencipta lagu pertama beliau dan menerima *Denbo Diamond Award* pada usia 16 tahun.

Shelton pernah kehilangan abangnya. Richie Shelton (24 tahun ketika itu) yang terlibat dalam kemalangan jalanraya pada 13 November 1990. Setelah tamat sekolah menengah di usia 17 tahun, beliau telah berpindah ke Nashville, Tennessee untuk mengejar impiannya bergelar penyanyi. Di situ beliau telah mendapat kerja di syarikat penerbitan muzik dan pada tahun 1997, Shelton telah dibantu oleh Bobby Braddock untuk mendapat kontrak dengan Sony Music.

Pada tahun 2001, beliau telah muncul dengan lagu pertama beliau, "Austin". Lagu tersebut yang diambil dari dengan judul yang sama telah menduduki tangga pertama selama lima minggu dalam carta *Billboard Hot Country Songs*. 

Shelton turut dikenali sebagai salah seorang juri bagi rancangan pertandingan nyanyian seperti *Nashville Star*, *Clash of the Choirs*, dan *The Voice*. Beliau telah menjadi jurulatih dan juri dalam *The Voice* sejak musim pertama dan telah memenangi lima kali (musim 2–4, 7, 11) bersama anak didiknya. 

Shelton pernah mengahwini teman wanitanya, Kaynette Gern pada 17 November 2003  sebelum bercerai pada tahun 2006.

Pada tahun 2005, Shelton bertemu dengan rakan sealirannya, Miranda Lambert di CMT's *100 Greatest Duets Concert*. Lambert telah bertindak sebagai penyanyi latar Shelton untuk lagu saduran Michael Bublé, Home, yang telah menjadi nombor satu di dalam carta *Hot Country Songs*. Setelah empat tahun berpacaran, Shelton telah melamar Lambert setelah mendapat restu dari bapa Lambert. Mereka berkahwin pada 14 Mei 2011 di Boerne, Texas.

Pada Julai 2015, Shelton dan Lambert mengumumkan penceraian mereka. Pada November 2015, Shelton mengumumkan sedang berpacaran dengan rakan juri dari *The Voice*, Gwen Stefani.

Pada tahun 2015, Forbes menjangkakan pendapatan tahunan Shelton adalah $28.5 juta.

Diskografi
----------

* *Blake Shelton* (2001)
* *The Dreamer* (2003)
* *Blake Shelton's Barn & Grill* (2004)
* *Pure BS* (2007)
* *Startin' Fires* (2008)
* *Red River Blue* (2011)
* *Cheers, It's Christmas* (2012)
* *Based on a True Story...* (2013)
* *Bringing Back the Sunshine* (2014)
* *If I'm Honest* (2016)

Siri jelajahan
--------------

### Utama

* Barn and Grill Tour (2005)
* Hillbilly Bone Tour (2010)
* All About Tonight Tour (2011)
* Well Lit & Amplified Tour (2012)
* Ten Times Crazier Tour (2013–15)
* Blake Shelton 2016 Tour (2016)
* Doing It To Country Songs Tour (2017)

### Bersama

* Shock'n Y'all Tour (2002) (bersama Toby Keith)
* Here's to You Tour (2005) (bersama Rascal Flatts)
* Me and My Gang Tour (2006) (bersama Rascal Flatts)
* H2O II: Wetter and Wilder World Tour (2011) (bersama Brad Paisley)

Rujukan
-------

1. ↑  Eldridge, David. "Country Times: 'Bro-country' vs. traditional: Bring on the fight". The Washington Times. Dicapai pada November 26, 2015.
2. ↑   name="allmusic"/>Cohoon, Rick. "Blake Shelton". AllMusic. Dicapai pada December 29, 2007.
3. ↑  name="Music Index">"Shelton, Blake". Encyclopedia of Popular Music. Missing or empty `|url=` (bantuan); `|access-date=` requires `|url=` (bantuan)
4. ↑   name="allmusic"
5. ↑  Talbott, Chris. "Blake Shelton Names Entertainer of the Year at Country Music Awards". Valley News. Missing or empty `|url=` (bantuan); `|access-date=` requires `|url=` (bantuan)
6. ↑  name="AutoRD-1"
7. ↑  name="AutoRD-20"
8. ↑  Blake Shelton, Miranda Lambert Divorce Finalized Hours After Split Announcement *Us Weekly*. July 20, 2015. Retrieved May 21, 2016.
9. ↑  Michael, Rothman (January 7, 2016). "Blake Shelton and Gwen Stefani Gush About Each Other On Social Media". ABC News. Dicapai pada January 14, 2016.
10. ↑  "Blake Shelton". *Forbes*. 2015. Dicapai pada April 28, 2016.
11. ↑   name="AutoRD-26"

Pautan luar
-----------

* Laman rasmi |
* Blake Shelton di Pangkalan Data Filem Internet (IMDb)